《从孙一昆仲求毗陵笔》
宋代·赵蕃

宣城死诸葛，管城不中书。
我无操舟长，顾病河流纡。
朝来罢茶瓯，闲诗念追摹。
毛锥不胜任，一战惊摧车。
孙郎吴中回，此物富有余。
自云得秘法，蠹口绝凯觎。
君今英妙年，赋成似相如。
自宜给笔札，奏技承明庐。
非如寒窗人，章句分锱铢。
多贮竟胡为，何妨稍遗余。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。